**ELŐTERJESZTÉS**

**Körmend Város Önkormányzata Képviselő-testülete 2019. december 12-i ülésére**

**Tárgy:** Közvilágítás korszerűsítése – 92/2019. (IX.26.) önkormányzati határozat módosítása

Tisztelt Képviselő-testület!

A Képviselő-testület 2019. szeptember 26-án döntött a város meglévő közvilágítási rendszerének korszerűsítése kapcsán a közbeszerzési eljárás megindításáról. Az előterjesztés részletesen tartalmazta a korszerűsítés műszaki – pénzügyi tartalmát, így azt nem ismételnénk meg jelen előterjesztésben (letölthető a korábbi előterjesztés az Önkormányzati Hivatal honlapjáról, az előterjesztések menüpontból.)

A közbeszerzési eljárásban ajánlatkérésre felkérendő gazdasági szereplőket illetően kell módosítást kezdeményeznünk a Testület előtt, mivel több gazdasági szereplő sem küldte vissza a közbeszerző részére az eljárás megindításához szükséges előzetes nyilatkozatokat.

Így javasoljuk, hogy a Képviselő-testület az alábbiak szerint módosítsa 92/2019. (IX.26.) határozatát, ezen határozat visszavonásával egyidejűleg:

**HATÁROZATI JAVASLAT I.**

1. Körmend Város Önkormányzata Képviselő-testülete megismerte a közvilágítás korszerűsítésére irányuló közbeszerzési eljárást megindító ajánlattételi felhívást, és ajánlattételi dokumentációját, és jóváhagyja azokat.
2. A Képviselő-testület az alábbi cégeket kéri fel ajánlattételre a közbeszerzési eljárásban:

E-On Energiakereskedelmi Kft.

Cím: 1134 Budapest Váci út 17.

Lanzo Kft.

Cím: 2243 Kóka, Nagykátai út 19.

U Light Kft.

Cím: 1119 Budapest, Vahot u. 6.

Treszner Villamosipari Szolgáltató Kft.

Cím: Pécs, Álmos u. 3/18.

Fényforrás Kft.

Cím: 8196 Litér, Petőfi S. u. 15.

1. Körmend Város Önkormányzata Képviselő-testülete úgy dönt, hogy a közvilágítás korszerűsítésére rendelkezésre álló fedezetet további 24 millió Ft-al kiegészíti a 2020. évi költségvetés terhére, ezzel egyúttal kötelezettséget vállal arra, hogy a 2020. évi költségvetésébe betervezi az itt meghatározott további 24 millió Ft. önerőt a közvilágítási rendszer korszerűsítésére már jelenleg is rendelkezésre álló források mellett.

**HATÁROZATI JAVASLAT II.**

Körmend Város Önkormányzata Képviselő-testülete 92/2019. (IX.26.) határozatát visszavonja.

Körmend, 2019. 11.25.

**Bebes István**

**polgármester**